El Teatre Romà de Sagunt serà protagonista de l’emissió d’este diumenge del programa 'Gente Viajera' d’Onda Cero
04 de juny 2021

El Teatre Romà de Sagunt serà este diumenge, 6 de juny, l'escenari de l'emissió del programa d’Onda Cero _Gente Viajera_, l'espai radiofònic de la cadena del grup Atresmedia dedicat al turisme i els viatges conduït per Esther Eiros.

  

L'emissió, patrocinada pel Departament de Turisme de l'Ajuntament de Sagunt, que serà en directe i d'àmbit estatal, arrancarà a les 12.00 hores i comptarà amb la participació i intervenció de l'alcalde de Sagunt, Darío Moreno, i de la regidora de Turisme, Natalia Antonino, entre altres personalitats.

  

Aquelles persones que desitgen assistir a l'emissió des del propi Teatre Romà podran fer-ho de manera gratuïta reservant prèviament la seua invitació a través de la pàgina web de [Turisme Sagunt​](http://www.saguntoturismo.com/), o bé, en cas de no poder assistir presencialment o haver-se esgotat ja les entrades sintonitzar Onda Cero a partir de l’hora en el dial 104.1 de la FM.

  

Gràcies a l'emissió d'aquest programa per a tota Espanya la ciutat projectarà al país la seua millor imatge com a ciutat viva i com el millor escenari perquè els i les visitants se submergisquen en la història del municipi, dels seus monuments i museus, així com del seu patrimoni, i visquen una experiència plena gràcies al coneixement de tota l'oferta cultural, gastronòmica, festiva, de serveis i d'oci de Sagunt i el seu entorn.

  

L'esdeveniment comptarà també amb la presència de representants del teixit associatiu de la ciutat, entre les quals destaquen associacions de recreació històrica com Saguntum Augusta i Saguntum Civitas, que vestiran roba d'època romana; comissions falleres, confraries de Setmana Santa; l'Associació Passió per Sagunt; així com també les associacions empresarials i de comerciants AHUM, ADETURSA, ACEISYC, ASECAM, ACPS, CIUTAT DE SAGUNT; i l'Associació de Guies del Camp de Morvedre Aguicam.

  

Durant el desenvolupament d'esta jornada es contemplaran en tot moment per part de l'organització les mesures sanitàries i d'aforament recomanades per les autoritats per a previndre la COVID-19 i es recorda que, així mateix, aquestes seran d'obligat compliment igualment per al públic assistent.

  

  

![Imagen sin texto alternativo.](/media/n3ymbabs/98-c-cartel-gente-viajera-onda-cero-sagunto.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-teatre-roma-de-sagunt-sera-protagonista-de-l-emissio-d-este-diumenge-del-programa-gente-viajera-d-onda-cero/ "Facebook")
*   [](http://twitter.com/share?url=https://aytosagunto.es/va/actualitat/el-teatre-roma-de-sagunt-sera-protagonista-de-l-emissio-d-este-diumenge-del-programa-gente-viajera-d-onda-cero/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-teatre-roma-de-sagunt-sera-protagonista-de-l-emissio-d-este-diumenge-del-programa-gente-viajera-d-onda-cero/ "Linked In")
*   [](mailto:?body=https://aytosagunto.es/va/actualitat/el-teatre-roma-de-sagunt-sera-protagonista-de-l-emissio-d-este-diumenge-del-programa-gente-viajera-d-onda-cero/)